Հրաշագործներ (հեռուստասերիալ)

Հրաշագործներ (անգլ.՝ Miracle Workers), ամերիկյան կատակերգական ժանրի հեռուստասերիալ, որը ստեղծվել է սցենարիստ Սայմոն Ռիչի What in God's Name նովելի հիման վրա։ Պրեմիերան կայացել է 2019 թվականի փետրվարի 12-ին TBS հեռուստաալիքով, առաջին եթերաշրջանի ավարտական էպիզոդը թողարկվել է 2019 թվականի մարտի 26-ին։ 2019 թվականի մայիսին հեռուստաալիքը երկարացրել է հեռուստասերիալը երկրորդ եթերաշրջանով։ Ռուսաստանում այն ազատ հասանելի է Կինոպոիսկ կայքում՝ Կուրաժ-Բամբեյ ստուդիայի հնչյունավորմամբ։ Գլխավոր դերակատարներն են Դենիել Ռեդկլիֆը, Ջերալդին Վիսվանաթհանը, Կարան Սոնին և Սթիվ Բուշեմին։


== Սյուժե ==
Հեռուստասերիալի գլխավոր հերոսներից մեկը Քրեյգն է, որը ցածր կոչմամբ հրեշտակ է մշակման և աղոթքների կատարման բաժնում, իսկ մյուսը Էլայզան՝ նրա նոր գործընկերուհին։ Նրանք աշխատում են Heaven Inc. («„Երկինք“ ընկերություն») ընկերությունում և նրանց տնօրենը Աստված է, որը հիմնականում զբաղված է իր հոբբիներով։ Երբ նա որոշում է ոչնչացնել Երկիրը, Քրեյգը և Ելայզան ունենում են երկու շաբաթ ժամանակ, որպեսզի փրկեն մոլորակը, կատարելով ամենաանհնարին աղոթքներից մեկը։


== Դերերում ==


=== Հիմնական կազմ ===
Դենիել Ռեդկլիֆ — Քրեյգ Բոուգ՝ ցածր կոչումով հրեշտակ, որն աշխատում է մշակման և աղոթքների կատարման բաժնում։
Ջերալդին Վիսվանաթհան — Էլայզա Հանթեր՝ Քրեյգի նոր գործընկերուհին, որը տեղափոխվել է կեղտի բաժնից
Կարան Սոնի — Սանջեյ Փրինս՝ Աստծո լավագույն օգնականը, մինչ աշխատանքի բարձրացումը աշխատել է Քրեյգի հետ մշակման և աղոթքների կատարման բաժնում։
Ջոն Բաս — Սեմ՝ անինքնավստահ տղա, որը երազում է Լորայի մասին միասին լինելու մասին։
Սաշա Քամփերե — 'Լորա՝ աղջիկ, որը դուր է գալիս Սեմին և որին էլ հենց Սեմն է դուր գալիս։
Լոլի Ադեֆոփ — Ռոզի՝ Աստծո ընդունարանի քարտուղարուհին։
Սթիվ Բուշեմի — Աստված


=== Երկրորդական կազմ ===
Ջոն Ռեյնոլդս — Մեյսոն
Անջելա Քինսի — Գալի, հրեշտակ, որն աշխատում է անձնակազմի ղեկավարման բաժնում
Թիմ Մեդոուզ — Դեյվ Շելբի
Քրիս Փարնել — Աստծու հայրը
Մարգարետ Չո — Աստծու մայրը
Թիթուս Բյորջես — Աստծու եղբայրը


== Էպիզոդների ցանկ ==


== Ստեղծում ==
2017 թվականի մայիս 17-ին TBS հեռուստաալիքը հայտարարել է, որ պատվեր է կատարել 7 սերիայից բաղկացած առաջին եթերաշրջանի պատվերի մասին։ Հեռուստասերիալը ստեղծել է Սցենարիստ Սայմոն Ռիչը և հիմնված է What in God's Name նվոլեի վրա։ Ենթադրվել է, որ գործադիր պրոդյուսերները լինելու են՝ Սայմոն Ռիչը, Լորն Մայքլսը, Էնդրյու Սինգերը, Դենիել Ռեդկլիֆը և Ուեն Ուիլսոնը։ Արտադրող ընկերությունները եղել են Broadway Video և Studio T ընկերությունները։ 2017 թվականի հոկտեմբերի 19-ին հայտարարվել է, որ Ուիլսոնը էլ չի լինելու գործադիր պրոդյուսեր և նրան փոխարինելու է Սթիվ բուշեմին։
Հեռուստասերիալի անոնսի պատվերի հետ միժամանակ, նաև հայտարարվել է, որ Դենիել Ռեդկլիֆը և Օուեն Ուիլսոնը կատարելու են գլխավոր դերերը։ 2017 թվականի հոկտեմբերի 19-ին Սթիվ Բուշեմին փոխարինել է Ուիլսոնին Աստծու դերում։ 2017 թվականի նոյեմբերին Dedline Hollywood և Variety ընկերությունները հայտարարել են, որ Ջերալդին Վիսվանաթհան, Կարան Սոնին, Ջոն Բասը և Սաշա Կամպերեն միացել են հիմնական դերասանական կազմին։ 2018 թվականի մարտի 25-ին հայտարարվել է, որ Լոլի Ադեֆոպը միացել է հեռուստասերիալին որպես գլխավոր դերակատարներից մեկը։
Հիմնական նկարահանումներն անցկացվել են 2017 թվականի դեկտեմբերից մինչև 2018 թվականի հունվարը Ջորջիա նահանգի Ատլանտա քաղաքում և դրա շրջակայքում։ Նկարահանումները նաև անցկացվել են Նորքրոսում (Ջորջիա) 2017 թվականի դեկտեմբերի 29-ին և 2018 թվականի հունվարի 16-ին Ատլանտայի Պյեմոնտ քաղաքային այգում։


== Թողարկում ==
2018 թվականի դեկտեմբերի 4-ին TBS հեռուստաալիքը հայտարարել է, որ հեռուստասերիալի պրեմիերան կայացել է 2019 թվականի փետրվարի 12-ին։ 2019 թվականի փետրվարի 8-ին TBS հեռուստաալիքը թողարկել է առաջին էպիզոդը յություբի պաշտոնական կայքէջով։
2018 թվականի դեկտեմբերի 5-ին թողարկվել է առաջին թիզերը, իսկ 2018 թվականի դեկտեմբերի 19-ին թողարկվել է լիարժեք թրեյլերը։
2019 թվականի հունվարի 26-ին կայացել է պիլոտային էպիզոդի ցուցադրությունը Սանդենս կինոփառատոնում։ Ցուցադրության ժամանակ ներկա են եղել Դենիել Ռեդկլիֆը, Ջերալդին Վիշվանաթան, Կարան Սոնին և Սայմոն Ռիչը։


== Քննադատություն ==
Rotten Tomatoes պորտալում այն ստացել է 100-ից 73%՝ հիմնված 33 քննադատների արձագանքի հիման վրա, որը միջինում կազմել է 6,67/10 միավոր։ Ըստ եզրակացության. «Հեռուստասերիալում ավելի շատ հիացմունք է, քան ինտելեքտ, «Miracle Workers»-ը դա Դենիել Ռեդկլիֆի և Սթիվ Բուշեմիի աստղային ձգող և հիացնող տանդեմի գրազանց ներկայացում է»։ Metacritic կայքը հեռուստասերիալին տվել է 100-ից 61 միավոր, որը հիմնվել է քննադատնրի 19 գրախոսությունների հիման վրա։


== Նշումներ ==


== Ծանոթագրություններ ==


== Արտաքին հղումներ ==
Պաշտոնական կայք
«Հրաշագործներ (հեռուստասերիալ)»(անգլ.) ֆիլմը Internet Movie Database կայքում